Lolland-Falsters Stifts-Tidende, 1839-03-22
Udenlandske Nyheder. Frankrig. Valgene ere nu tilendebragte, og uagtet alle Ministeriets Anstrængelser og Machinationer, have dog vælgerne erklæret sig mod det, saa at Coalitionen har erholdt en afgjort Majoritet. Hvorledes Resultatet egentlig en bleven, lader sig endnu ikke med Bestemthed sige, da Bladene ere meget forskjellige med Hensyn til Angivelsen af Tallet, dog synes de Blade, som angive de Coalitionen hengivne Deputerede til 230 og de ministerielle Deputeredes Antal til 201, at være troværdige. Allerede i de første Dage, da man fra Provindserne erholdt Underretning om at Valgene faldt ud til Fordeel for Coalitionen, udbredte det Rygte sig, at Ministeriet vilde resignere endnu førend Deputeret kammeret blev aabnet, og dette Rygte har ogsaa stadfæstet sig, i det nemlig den sidst udkomne Moniteur melder i dens ikkeofficielle Deel, at samtlige Ministre have indgivet Begjæring om deres Demissioner, der og af Kongen er bleven indrømmet dem. Vanskelighederne ere imidlertid ikke hermed ophævede, da et nyt Ministerium skal dannes, og Jngen synes just at have megen Lyst til at paatage sig denne Sag. Hertugen af Broglie, til hvem Kongen har henvendt sig, skal, efter nogle Blade, bestemt have afslaaet ethvert Tilbud, medens han derimod efter nogle andre, nok skal være villig til at overtage Conseilspræsidiet, men derimod ikke vil under Marschal Soult overtage det udenlandske Departement. Marschal Soult, der atter er kaldet til Kongen, har vel erklæret sig villig til at overtage Præsidents=Posten, men har dog gjort det til en Betingelse at Thiers ligeledes indtraadte, men da Sidstnævnte kun vil overtage de udenlandske Anliggender, og Kongen frygter for at denne Mands tidligere yttrede krigerske Anskuelser ikke alene skulde forhindre en mindelig Afgjørelse af de belgiske Anliggender, men tillige atter fremkalde et spændt Forhold med de andre europæiske Hoffer, saa ønsker han ikke Thiers til Udenrigsminister. Man seer saaledes at Ludvig Philip endnu har mange Vanskeligheder at overvinde førend han kan faae dannet et Ministerium der saavel kan opfylde hans som Nationens Ønsker, dog mener man, at denne Krisis snart vil endes, da de commercielle Anliggender lide altfor meget under en længere Udsættelse. Paa Børsen har Valgene vel ikke hidtil fremkaldt nogen Urolighed, men man tilskriver dette ene kunstige Midler, der ikke kunne virke heldbringende i Længden. Blandt det nye Ministeriums Medlemmer venter man og at træffe Deputeretkammerets forrige Præsident, Hr. Dupin, der skal have erklæret sig villig til at overtage Justitsministeriet, eftersom han ingen Udsigt har til at blive valgt til Præsident i Deputeret kammeret. Førend de egentlige Debatter begynde i Kammeret, venter man nogle stormende Forhandlinger ved de foreløbige Undersøgelser og Valgenes Gyldighed, og da saavel Coalitionen som det ministerielle Partie her gjensidigen gjøre hinanden mange Beskyldninger, vil det neppe mangle paa at endeel Misligheder fra begge Sider oplyses. Embedsmændene i Provindserne, der af Ministrene have ladet sig bruge til at indvirke paa Valgene, see med Urolighed Fremtiden imøde, da de frygte for at blive afskedigede i Masse, dog søger man til deres Beroligelse at udbrede det Rygte, at det skal være bestemt, ikke for det første at foretage betydelige Forandringer. Den fra Opstanden i Canada bekjendte Papineau er ankommen til Havre, men er der bleven betydet, at han kun kunde reise i Frankrig, naar han forsynede sig med engelsk Pas. Mellem Hertugen af Würtemberg og Huset Orleans skal være opstaaet et spændt Forhold i Anledning af nogle Pengeanliggender, som, da de ikke ere blevne afgjorte ved diplomatiske Underhandlinger, true med at ville fremkalde en Proces; dog veed man endnu intet med Bestemthed og Sagen.